Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos García Adanero jaunak aurkeztutako galdera, osasun etxeetako telefonoguneetan gaztelaniaz arreta emateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Carlos García Adanero jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Kontuan izanda Nafarroako pertsonen % 6,7k hitz egiten dutela euskaraz: Egokia iruditzen al zaizu osasun etxe batera deitzen denean telefonoguneak berariaz galdetzea ea gaztelaniaz arreta ematea nahi duzun?

Iruñean, 2018ko maiatzaren 24an

Foru parlamentaria: Carlos García Adanero